|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. január 22 - ei rendkívüli**

**ülésére**

|  |  |
| --- | --- |
| **Tárgy:** | Javaslat a Medico Inter Kft. ügyvezetője által benyújtott kérelemben foglalt határnap módosításával kapcsolatos döntés meghozatalára |

**ttKészítette:**

Szegény Ákos

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata és a Medico Inter Korlátolt Felelősségű Társaság (székhely: 2500 Esztergom, Pifkó Péter utca 2., cégjegyzékszám: 11-09-029995, adóazonosító szám: 32126134-1-11, pénzforgalmi jelzőszám: 10400188-50527074-70711006, képviseli: Zalaba Dávid ügyvezető), (a továbbiakban: Felek) között 2023. február 09. napján 2023. április 01. napi hatálybalépéssel feladat- ellátási és használati szerződés (továbbiakban: Szerződés) jött létre a Budapest Főváros VII. kerület Erzsébetváros Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. mellékletében meghatározott 31. számú felnőtt háziorvosi körzet - az alapellátás körébe tartozó feladatok - területi ellátási kötelezettséggel történő teljes körű ellátására.

Zalaba Dávid 2023. október 12. napján e-mailben kérelmet nyújtott be, melyben kérte a Szerződés megszüntetését hat hónapos felmondási idővel, 2024. április 30. napjával.

A Tisztelt Bizottság 212/2023. (XI.13.) határozatával hozzájárult a Szerződés közös megegyezéssel, 2024. április 30. napjával történő megszüntetéséhez.

A megszüntető szerződés elkészült, de 2023. december 4. napján Zalaba Dávid kérelmet nyújtott be azzal, hogy a 2023. október 12. napján benyújtott kérelmét a Szerződés megszűnésének napja tekintetében módosítani kívánja. A szerződés megszűnésének napját 2024. április 30. napja helyett 2024. június 30. napjára kérte módosítani.

Tájékoztatom a tisztelt Bizottságot, hogy Zalaba Dávid a 212/2023. (XI.13.) határozat alapján előkészített, az ellátási szerződés 2024. április 30. napjával történő megszüntetését tartalmazó VIII/199-28/2023 iktatási számú szerződést 2023. december első hetében aláírta, az a szerződő felek általi aláírást követően 2023. december 7. napján hatályossá vált, azonban a 2023. december 4. napján megküldött kérelmének visszavonásáról nem nyilatkozott, így a kérelemben foglalt határidő módosítás tekintetében dönteni szükséges.

A Szerződést megszüntető szerződés az ügyben érintett Országos Kórházi Főigazgatóság, Budapest Főváros Kormányhivatala IV. kerületi Hivatala Népegészségügyi Osztály, Nemzeti Egészségbiztosítási Alapkezelő részére 2023. december 14. napján megküldésre került.

**Jelen előterjesztés „A” és „B” határozati javaslatokat tartalmaz.**

**Az „A” határozati javaslat elfogadásáról kell döntést hozni, amennyiben a Tisztelt Bizottság nem kívánja módosítani a Szerződés megszűnésének határnapját.**

**A „B” határozati javaslat elfogadásáról kell döntést hozni, amennyiben a Tisztelt Bizottság hozzájárul a Szerződés megszűnésének határnapjának módosításához.**

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendeletének 1. melléklete tartalmazza a Művelődési, Kulturális és Szociális Bizottságra átruházott feladat és hatásköröket, melynek 10 pontja szerint: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos mindazon hatáskörét, melyet jogszabály nem utal a Képviselő-testület kizárólagos hatáskörébe, a Művelődési, Kulturális és Szociális Bizottság hatáskörébe utalja.”*

Kérem a tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLATOK**

**A**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (I. 22.) határozata a Medico Inter Korlátolt Felelősségű Társaság ügyvezetője által benyújtott kérelem alapján az egészségügyi ellátási és használati szerződést megszüntető szerződés módosításáról**

1. **Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy**

1. nem járul hozzá a **Medico Inter Korlátolt Felelősségű Társaság** (székhely: 2500 Esztergom, Pifkó Péter utca 2., cégjegyzékszám: 11-09-029995, adóazonosító szám: 32126134-1-11, pénzforgalmi jelzőszám: 10400188-50527074-70711006) ügyvezetője által 2023. december 4. napján megküldött kérelemben szereplő, egészségügyi ellátási szerződést megszüntető szerződésben szereplő határnap 2024. június 30. napjára történő módosításához.

1. felkéri a Polgármestert, hogy a döntésről tájékoztassa a Medico Inter Korlátolt Felelősségű Társaság ügyvezetőjét.

Felelős: Niedermüller Péter polgármester

Határidő: 2024. január 31.

**B**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (I. 22.) határozata a Medico Inter Korlátolt Felelősségű Társaság ügyvezetője által benyújtott kérelem alapján az egészségügyi ellátási és használati szerződést megszüntető szerződés módosításáról**

1. **Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy**

1. hozzájárul a **Medico Inter Korlátolt Felelősségű Társaság** (székhely: 2500 Esztergom, Pifkó Péter utca 2., cégjegyzékszám: 11-09-029995, adóazonosító szám: 32126134-1-11, pénzforgalmi jelzőszám: 10400188-50527074-70711006) ügyvezetője által 2023. december 4. napján megküldött kérelemben szereplő, egészségügyi ellátási szerződést megszüntető szerződésben szereplő határnap 2024. június 30. napjára történő módosításához.

1. felkéri a Polgármestert a feladat-ellátási és használati szerződést megszüntető szerződés módosító szerződésének aláírására.

Felelős: Niedermüller Péter polgármester

Határidő: 2024. február 29.

Budapest, 2024. január 11.

**Gyuris Gabriella**

irodavezető

Előterjesztés mellékletei:

* + - 1. Zalaba Dávid ügyvezető kérelme
      2. Feladat- ellátási és használati szerződés
      3. Feladat- ellátási és használati szerződés megszüntetése
      4. 212/2023. (XI.13.) MKSZB határozat