**Bischitz Johanna Integrált Humán Szolgáltató Központ**

**szociális étkeztetés**

**Szakmai Programja**

Jóváhagyta:

Budapest Főváros VII. Kerület Erzsébetváros Önkormányzata Képviselő-testülete Művelődési, Kulturális és Szociális Bizottsága

a …/2024. (…….) határozatával

2024.

**Tartalomjegyzék**

1. Intézményi adatok ………………………………………………………………………3
2. A nyújtott szolgáltatáselem célja és feladata ……………………………………………4
3. Ellátandó célcsoport …………………………………………………………………… 5
4. Az ellátás igénybevételének módja ……………………………………………………. 5
5. A térítési díj megállapítása …………………………………………………………….. 6
6. Az ellátás megszűnésének, megszüntetésének módja …………………………………. 7
7. Az ellátottak jogai, érdekvédelme, panaszjog gyakorlása ………………………………7

**7.1** Az ellátottjogi képviselő …………………………………………………………...8

**8**. A szociális szolgáltatást végzők jogai …………………………………………………...8

**9**. A más intézményekkel történő együttműködés módja …………………………………..8

**10**. A szolgáltatásról szóló tájékoztatás módja ……………………………………………..8

**11**. Hatálybalépés …………………………………………………………………………..9

Melléklet:

1. sz. Megállapodás szociális alapellátás biztosítására (szociális étkeztetés) ………………… 10

**A SZOCIÁLIS ÉTKEZTETÉS SZOLGÁLTATÁS SZAKMAI PROGRAMJA**

**Bevezető**

A szociális étkeztetési csoport feladata az 1993. évi III. törvény a szociális igazgatásról és szociális ellátásokról (továbbiakban: Szt.) 62. §-a alapján a kerületben élő szociálisan rászorulók, valamint a pszichiátriai betegek részére a szociális étkezés szolgáltatás szervezése és nyújtása, bonyolítása, illetve a Bischitz Johanna Integrált Humán Szolgáltató Központ (továbbiakban: Humán Szolgáltató) által fenntartott bentlakásos intézmények ellátottjainak az étkeztetés szervezése.

Az étkeztetés a személyes gondoskodás keretébe tartozó szociális alapszolgáltatás, melyet az önkormányzat nyújt, szabályait pedig a Szt. alapján a Budapest Főváros VII. kerület Erzsébetváros Önkormányzat Képviselő Testületének 6/2016. (II.18.) önkormányzati rendelete szabályozza.

A szakmai program mellékletét képezi:

* a megállapodás tervezete és
* a jóváhagyó döntés.

A szakmai program módosítására az intézmény tevékenységét, működését lényegesen befolyásoló külső-belső körülmények változása esetén kerül sor.

A jóváhagyó döntés külön dokumentumban kerül rögzítésre, ami a szakmai program mellékletét képezi.

A szakmai program kifüggesztésre kerül az intézmény faliújságjain, továbbá az intézmény honlapján is bárki által elérhető és megismerhető.

1. **Intézményi adatok**

|  |  |
| --- | --- |
| Fenntartó neve: | Budapest Főváros VII. kerület Erzsébetváros Önkormányzata |
| Intézmény neve: | Bischitz Johanna Integrált Humán Szolgáltató Központ |
| Hivatalos rövidítés: | Humán Szolgáltató |
| Székhely: | 1072 Budapest, Nyár u. 7. |
| Székhely telefonszáma: | (+36 1) 413 36 31 |
| Központi e-mail cím: | [info@bjhuman.hu](mailto:info@bjhuman.hu) |
| Honlap: | www.bjhuman.hu |

**Telephelyek és elérhetőségek:**

1. 1071 Budapest, Dózsa György út 70. (pénzkezelés) tel.: (06-1) 342-5907
2. 1071 Budapest, Dózsa György út 46. tel.: (06-1) 342-5907
3. 1071 Budapest, Peterdy u. 16. tel.: (06-1) 342 5907
4. 1074 Budapest, Dohány u. 22-24. tel.: (06-1) 342-5907

(bejárat a Síp utca felől)

1. 1077 Budapest, Király u. 97. tel.: (06-1) 342-5907

(bejárat a Rózsa utca felől)

Minden telephely esetében az e-mail címes elérhetőség: [etkeztetes@bjhuman.hu](mailto:etkeztetes@bjhuman.hu)

A Dózsa György út 70. szám alatti telephelyen található az étkeztetési csoport azon irodahelyisége, ahol a pénzkezelés zajlik.

**Személyi feltételek:**

* a Dózsa György út 70. szám alatti telephelyen 3 fő kolléga,
* a Dózsa György út 46. szám alatti telephelyen 3 fő kolléga,
* a Peterdy u. 16. szám alatti telephelyen 3 fő kolléga,
* a Dohány u. 22-24. szám alatti telephelyen 2 fő kolléga (ebből 1 fő a szakmai vezető),
* a Király u. 97. szám alatti telephelyen 1 fő kolléga dolgozik.

1. **A nyújtott szolgáltatáselem célja és feladata**

A szociális étkeztetés a személyes gondoskodás keretébe tartozó szociális alapszolgáltatás, melyet az önkormányzat nyújt, szabályait pedig a Szt. alapján a Budapest Főváros VII. kerület Erzsébetváros Önkormányzat Képviselő Testületének 6/2016. (II.18.) önkormányzati rendelete szabályozza.

Az étkeztetés keretében azoknak a szociálisan rászoruló személyeknek nyújtunk legalább napi egyszeri meleg étkezést, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedélybetegségük, vagy hajléktalanságuk miatt.

Fontosnak tartjuk, hogy a szociális rászorultságból adódó hátrányokat enyhítsük, így az ellátást igénylők számára a napi egyszeri meleg étel biztosításával az életminőség javulását, a rászoruló erzsébetvárosi lakosság egészségi és fizikai állapotának szinten tartását és romlásának megelőzését szeretnénk elérni.

Az étkeztetés nyújtása vásárolt szolgáltatással biztosított, az élelmiszerbiztonsági jogszabályi előírásoknak megfelelő módon, zárt rendszerben és egyedi kiszerelésben történik. Az étel kiadagolása a főzőkonyha feladata. Az idősellátáshoz tartozó konyhák teljes körű üzemeltetését négy telephelyen a Humán Szolgáltató dolgozói látják el.

A kerületben élő lakosság szükségleteinek megfelelően az étel

* kiszolgálásával egyidejű helyben fogyasztással,
* elvitelének lehetővé tételével,
* lakásra szállításával (a lakásra szállítást a főzőkonyha biztosítja) történik.

Az egészségi állapotnak megfelelően, szakorvosi javaslatra diétás étrend biztosítása a szolgáltatóval kötött megállapodás alapján történik.

A házhoz szállítás mindennap igénybe vehető. A lakásra történő kiszállítást a főzőkonyha biztosítja.

2014 óta az étkeztetés a Menzaminta Kft. – jogutódja a Szakácstündér Kft. – segítségével került megszervezésre. 2024. január 1-től – egy sikeres közbeszerzési eljárás végeredményeként – új szolgáltató – PannonMenza Kft. – veszi át ezt a feladatkört. A szolgáltatást igénybe vevők ezentúl „A” és „B” menü közül tudnak választani, melyek közül a „B” menü főétele alapvetően húsmentes. Fontos szempont volt – az előző évek tapasztalatai és a szolgáltatást igénybe vevőknél készített ügyfélelégedettségi kérdőív alapján -, hogy az étkezések több zöldséget, gyümölcsöt, teljes kiőrlésű gabona alapú élelmiszert tartalmazzanak.

Az étlap minden olyan telephelyünkön megtekinthető, ami a szociális étkeztetéshez kapcsolódik. Ebből az érdeklődő kérhet másolatot, illetve, ha valakinek van megadva e-mail címe, akkor a kollégák elektronikusan is átküldik számára az étlapot.

1. **Ellátandó célcsoport**

A szociális étkeztetést Budapest Főváros VII. kerület Erzsébetváros Önkormányzat közigazgatási területén élő, nyugdíjas korú, illetve a rendszeres jövedelemmel nem rendelkező aktív korúak és egészségi állapotuk miatt rászorulók igényelhetik a Szt. 62. §-ban foglaltak figyelembevételével.

A szolgáltatást hétköznapokon, illetve hétvégén és ünnepnapokon is igénybe lehet venni.

A szolgáltatás igénybevétele a következő 4 telephelyen lehetséges:

* 1071 Budapest, Dózsa György út 46.,
* 1071 Budapest, Peterdy u. 16.,
* 1074 Budapest, Dohány u. 22-24.,
* 1077 Budapest, Király u. 97.

Intézményünk telephelyei tömegközlekedéssel jól megközelíthetőek.

A pszichiátriai betegek esetében a nappali ellátáshoz kapcsolódik az étkeztetés, melyet a Dózsa György út 46. szám alatti telephelyen vehetik igénybe az ellátottak.

Munkaszüneti és pihenőnapokon a Dózsa György út 46. és Peterdy utca 16. szám alatti telephelyeken biztosítjuk az étkeztetés igénybevételét.

A helyben fogyasztás a nappali ellátás 4 telephelyén valósul meg 11.00 és 14.00 óra között. Mindegyik telephely rendelkezik az étel elfogyasztásához szükséges felszerelt étkezővel, ahol megfelelő számú asztal, szék, evőeszköz, valamint tálalókonyha áll rendelkezésre.

Az erre vonatkozó Házirend megtalálható a Nappali Ellátás Szakmai Programjának külön mellékletében (1. számú függelék – Nappali Ellátás Házirendje), amely jól látható helyen került kifüggesztésre.

1. **Az ellátás igénybevételének módja**

A szociális étkezés igénybevétele önkéntes, az ellátást igénylő, illetve törvényes képviselője szóbeli vagy írásbeli kérelmére, indítványára történik. Ha az ellátást igénylő személy cselekvőképtelen, a kérelmet, illetve az indítványt – az érintett személy véleményét lehetőség szerint figyelembe véve - a törvényes képviselője terjeszti elő.

A szolgáltatás igénybevételére az jogosult, aki az ellátási területen állandó lakcímmel vagy tartózkodási hellyel rendelkezik.

A szolgáltatás igénybevételét megelőzően, a térítési díj megállapításával összefüggésben - az integrált intézmény igazgatójának megbízása alapján - a szakmai vezető megvizsgálja az igénylő jövedelmét. Az ellátás megkezdése előtt, az integrált intézmény igazgatója az ellátást igénylővel, illetve törvényes képviselőjével, írásban megállapodást köt.

A személyes gondoskodásban részesülő személyről, a szociális intézmény vezetője a Szt. 20. §-ban foglaltaknak megfelelően nyilvántartást vezet.

Az adminisztratív feladatok elvégzése történhet az Étkeztetési csoport telephelyén (1071 Budapest, Dózsa György út 70.), illetve az igénybe vevő lakásán, ahol a szolgáltatást nyújtó felkeresi a kérelmezőt.

Az igénybevétel feltételének igazolásához bemutatni szükséges az alábbi iratokat:

* személyi igazolvány,
* lakcímkártya,
* TAJ kártya,
* jövedelemigazolás a jövedelemnyilatkozat mellékleteként.

A szolgáltatás biztosítása a kérelem benyújtását (jogszabályban meghatározott dokumentáció kitöltése), valamint a térítési díj befizetését követően kerül biztosításra – 2 munkanapon belül.

A megállapodás módosítását mind a két fél kezdeményezheti. A módosítás közös megegyezéssel történik.

1. **A térítési díj megállapítása**

Az étkeztetés a személyes gondoskodás keretébe tartozó szociális alapszolgáltatás, melyet az önkormányzat nyújt, szabályait pedig a Szt. alapján a Budapest Főváros VII. kerület Erzsébetváros Önkormányzat Képviselő Testületének 6/2016. (II.18.) önkormányzati rendelete szabályozza.

A szociális étkeztetést az önkormányzat napi egyszeri étkeztetés formájában biztosítja. Házhoz szállítás esetében e rendelet szabályainak figyelembevételével szállítási díjat is fel kell számítani úgy, hogy a közös háztartásban élők számára szállított étel kiszállításáért személyi térítési díjat csak egy személyre lehet megállapítani. A szállítási díjat annak a személynek kell megállapítani, akit a közös háztartásban élők nyilatkozatukban megjelölnek.

Az önkormányzat által biztosított szociális étkeztetés, házi segítségnyújtás, valamint az étkeztetés házhoz szállításának személyi térítési díjait a fenti önkormányzati rendelet 2. számú melléklete tartalmazza - figyelembe véve az Szt. 115. § (1) bekezdését. A jövedelemsávok alapján meghatározandó személyi térítési díjak megállapításához a társadalombiztosítási nyugellátásról szóló törvény végrehajtásáról rendelkező kormányrendelet 11. §-ában meghatározott, a szociális vetítési alap összegét kell alkalmazni.

A személyi térítési díj nem haladhatja meg a rendszeres havi jövedelem 30%-át.

A fizetendő személyi térítési díj összegéről a Humán Szolgáltató igazgatója a szolgáltatás biztosításának megkezdése előtt, valamint annak változása esetén írásban értesíti az ellátottat, illetve törvényes képviselőjét.

A szolgáltatás térítési díját előre, a szolgáltatást megelőző hónapban kell megfizetni a Humán Szolgáltató Dózsa György út 70. szám alatti telephelyén, személyesen, pénztári nyitvatartási időben. A készpénzes fizetési mód mellett lehetőség van bankkártyával, illetve átutalással is rendezni a térítési díj összegét. A szolgáltatást igénybe vevőnek lehetősége van még arra is, hogy a térítési díjat – nyugta ellenében – saját lakásán, a gondozónő vagy az Étkeztetési csoport munkatársa felé rendezze.

A személyi térítési díj összege önkormányzati intézmény esetén a fenntartó rendeletében foglaltak szerint, egyéb esetben – egyéni kérelemre - a fenntartó döntése alapján csökkenthető, illetve elengedhető, ha a kötelezett jövedelmi és vagyoni viszonyai ezt indokolttá teszik.

A személyi térítési díj pontos összegéről külön értesítő kerül átadásra.

1. **Az ellátás megszűnésének, megszüntetésének módja**

Az intézményi jogviszony megszűnik:

* az ellátott, illetve törvényes képviselőjének kérelmére, közös megegyezéssel, megegyezés szerinti időpontban*,*
* a megállapodásban feltüntetett határozott idő lejártával,
* az ellátott intézményben történő elhelyezésével, vagy halálával,
* az intézmény jogutód nélküli megszűnésével,
* ha az ellátott a szolgáltatást 30 napon túl nem veszi igénybe és erről írásban vagy szóban nem tájékoztatta az intézményt,
* aki a személyi térítési díj hátralékát nem rendezi.

Az intézmény az alábbi indokkal szüntetheti meg a szolgáltatást:

* ha az ellátott súlyosan megsérti a házirendet,
* ha a jogosultság jogszabályi feltételei nem állnak fenn,
* ha az ellátottnak két havi térítési díj hátraléka keletkezik.

Az intézményi jogviszony megszűnése (megszüntetése) esetén a felek egymással elszámolnak, ami kiterjed:

* a fizetendő személyi térítési díjakra, ezek esetleges hátralékaira, túlfizetésre,
* az intézmény tárgyi eszközeiben szándékosan okozott károkra.

Ha az ellátás megszüntetésével a jogosult, illetve törvényes képviselője nem ért egyet, az erre vonatkozó értesítés kézhezvételétől számított 8 napon belül panasszal fordulhat az intézmény fenntartójához, ezt követően a fenntartó döntésének felülvizsgálata - a döntés kézhezvételétől számított harminc napon belül - a bíróságtól kérhető.

1. **Az ellátottak jogai, érdekvédelme, panaszjog gyakorlása**

Az ellátottnak joga van szociális helyzetére, egészségi és mentális állapotára tekintettel a szolgáltatás által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére. A szolgáltatás biztosítása során az egyenlő bánásmód elvét meg kell tartani. A szolgáltatás az általa biztosított ellátást oly módon végzi, hogy figyelemmel legyen az ellátást igénybe vevőket megillető alkotmányos jogok maradéktalan és teljes körű tiszteletben tartására, különös figyelemmel:

* az élethez, emberi méltósághoz,
* a testi épséghez,
* a testi-lelki egészséghez való jogra.

Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.

Az ellátott, a törvényes képviselő, a hozzátartozó, valamint az ellátott jogait és érdekeit képviselő társadalmi szervezet panasszal élhet a szolgáltatás szakmai vezetőjénél, az intézmény vezetőjénél, az ellátottjogi képviselőnél, ha az őt megillető jogok gyakorlásával kapcsolatban vagy az ellátás körülményeit érintően kifogása van vagy sérelem éri.

Az ellátott, a törvényes képviselő, az ellátást igénybe vevő írásban a szolgáltatás szakmai tevékenységével kapcsolatos észrevételeivel a Humán Szolgáltató igazgatójához, illetve az intézmény szakmai felügyeletét végző Budapest Főváros VII. kerület Erzsébetvárosi Polgármesteri Hivatal Humánszolgáltató Irodájához (1073 Budapest Garay u. 5.) fordulhat.

* 1. **Az ellátottjogi képviselő**

Az ellátottjogi képviselő segítséget nyújt a szolgáltatást igénybe vevőnek a jogai gyakorlásában.

Az ellátottjogi képviselő az ellátást nyújtó intézménytől független, működését az Integrált Jogvédelmi Szolgálat keretein belül végzi. A szolgáltatást nyújtó az ellátottakat tájékoztatja az ellátottjogi képviselő által nyújtható segítségadás lehetőségéről, az ellátottjogi képviselő elérhetőségéről, fogadóórájának időpontjáról.

Az ellátottjogi képviselő neve, elérhetősége az intézmény telephelyeinek faliújságjain megtalálható.

1. **A szociális szolgáltatást végzők jogai**

Az intézménnyel közalkalmazotti jogviszonyban álló személyek esetében biztosítani kell, hogy a munkavégzésükhöz kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint biztosítani kell számukra a megfelelő munkavégzési körülményeket.

Az intézmény szakmai feladatot ellátó dolgozója közfeladatot ellátó személynek minősül.

A szociális munkát végző személy védelemre jogosult a vele (intézményével) szemben jogsértő vagy etikátlan bánásmód esetén, védelemért munkáltatójához, illetve annak fenntartójához fordulhat. A feladatot végző személy, a testi épségét veszélyeztető helyzetben kollégáitól, illetve a rendőrségtől kérhet segítséget.

1. **A más intézményekkel történő együttműködés módja**

Az intézmény fenntartójával való együttműködés többoldalú, mely kiterjed a költségvetési, pénzügyi és gazdasági tevékenységre, e tevékenységek ellenőrzésére. Az együttműködés célja egyben a szakmai feladatellátás nyomon követése, a szakmai program szerinti működés ellenőrzése.

Az Étkeztetési csoport együttműködik az integrált intézmény más szociális szolgáltatást nyújtó szervezeti egységeivel, valamint szükség és igény szerint más intézményi csoportokkal.

Az együttműködés formái a telefonon történő egyeztetés, személyes kapcsolattartás, konzultáció, esetmegbeszélések.

1. **A szolgáltatásról szóló tájékoztatás módja**

* Szóróanyagok, plakátok
* Erzsébetváros újság
* a Humán Szolgáltató honlapja – [www.bjhuman.hu](http://www.bjhuman.hu)
* a Humán Szolgáltató facebook oldala - [www.facebook.com/bjhuman](http://www.facebook.com/bjhuman)
* az Önkormányzat honlapja – [www.erzsebetvaros.hu](http://www.erzsebetvaros.hu)

1. **Hatálybalépés**

Jelen szakmai program 2024. …………….... napjával lép hatályba és visszavonásig érvényes.

Jelen szakmai programot Budapest Főváros VII. Kerület Erzsébetváros Önkormányzata Képviselő-testülete Művelődési, Kulturális és Szociális Bizottsága a Képviselő-testület által átruházott hatáskörben a …./2024. (……..) határozatával hagyta jóvá.

Budapest, 2024.

Farkas Tünde

igazgató

* 1. számú függelék

**MEGÁLLAPODÁS**

szociális alapellátás biztosítására

(szociális étkeztetés)

amely létrejött egyrészről a Bischitz Johanna Integrált Humán Szolgáltató Központ (továbbiakban: Humán Szolgáltató) képviseletében **Farkas Tünde igazgató**, mint szociális szolgáltatást nyújtó, másrészről

1. **mint ellátást igénybe vevő** (továbbiakban: ellátott)

Név: …………………………………………………………………………………

Születési neve: ………………………………………………………………………

Anyja neve: …………………………………………………………………………

Születési helye, időpontja: ………………………………………………………….

Lakóhelye: ………………………………………………………………………….

Tartózkodási helye: …………………………………………………………………

1. **mint az ellátást igénybe vevő törvényes képviselője** (továbbiakban: törvényes képviselő)

Név: …………………………………………………………………………………

Születési neve: ………………………………………………………………………

Anyja neve: …………………………………………………………………………

Születési helye, időpontja: ………………………………………………………….

Lakóhelye: ………………………………………………………………………….

Tartózkodási helye: …………………………………………………………………

szociális szolgáltatást igénybe vevő között a mai napon az alábbiak szerint:

**1. Az ellátás időtartama:** határozatlan időtartamú határozott időtartamú

Az ellátás igénybevételének kezdő időpontja: ................... év ............................ hó ......... nap

Az ellátás igénybevételének befejező időpontja: (határozott időtartamú ellátás esetén)

……………év.................................. hó .......... nap

**2. A nyújtott szolgáltatás tartalma:**

Étkeztetés – egyszeri meleg étel biztosítása vásárolt szolgáltatással.

**2.1. Az igénybevétel módja:**

- helyben fogyasztással az alábbi telephelyeken:

* 1071 Budapest, Dózsa György út 46.
* 1071 Budapest, Peterdy u. 16.
* 1074 Budapest, Dohány u. 22-24. (bejárat a Síp utca felől)
* 1077 Budapest, Király u. 97. (bejárat a Rózsa utca felől).

- elvitellel (a fenti telephelyekről) vagy

- házhozszállítással.

**2.2. Diétás étkezés igénybevétele:** igen nem

A diétás étkezés fajtája: ………………………………………………………………

**3. A szolgáltatás lemondása**

A 29/1993 (II.17.) a személyes gondoskodást nyújtó szociális ellátások térítési díjáról szóló Korm. rendelet alapján, ha az ellátást betegség vagy más ok miatt a jogosult nem kívánja igénybe venni, a távolmaradást az intézmény vezetőjének – helyben a Étkeztetési csoport munkatársának - legalább két munkanappal a távolmaradást megelőzően írásban és/vagy személyesen a Dózsa György út 70. szám alatti telephelyen, telefonon a 06-1/342-5907-es telefonszámon vagy elektronikus levélben a [etkeztetes@bjhuman.hu](mailto:etkeztetes@bjhuman.hu) e-mail címen be kell jelenteni.

Ennek elmulasztása esetén a kötelezett a térítési díj megfizetésének kötelezettsége alól a távolmaradás kezdetétől számított 3. munkanaptól mentesül. A kötelezett a távolmaradás idejére mentesül a térítési díj megfizetésének kötelezettsége alól.

**4. Térítési díj**

Az étkeztetés a személyes gondoskodás keretébe tartozó szociális alapszolgáltatás, melyet az önkormányzat nyújt, szabályait pedig a Szt. alapján a Budapest Főváros VII. kerület Erzsébetváros Önkormányzat Képviselő Testületének 6/2016. (II.18.) önkormányzati rendelete szabályozza.

A szociális étkeztetést az önkormányzat napi egyszeri étkeztetés formájában biztosítja. Házhoz szállítás esetében e rendelet szabályainak figyelembevételével szállítási díjat is fel kell számítani úgy, hogy a közös háztartásban élők számára szállított étel kiszállításáért személyi térítési díjat csak egy személyre lehet megállapítani. A szállítási díjat annak a személynek kell megállapítani, akit a közös háztartásban élők nyilatkozatukban megjelölnek.

Az önkormányzat által biztosított szociális étkeztetés, házi segítségnyújtás, valamint az étkeztetés házhoz szállításának személyi térítési díjait a fenti önkormányzati rendelet 2. számú melléklete tartalmazza - figyelembe véve az Szt. 115. § (1) bekezdését. A jövedelemsávok alapján meghatározandó személyi térítési díjak megállapításához a társadalombiztosítási nyugellátásról szóló törvény végrehajtásáról rendelkező kormányrendelet 11. §-ában meghatározott, a szociális vetítési alap összegét kell alkalmazni.

A személyi térítési díj nem haladhatja meg a rendszeres havi jövedelem 30%-át.

A fizetendő személyi térítési díj összegéről a Humán Szolgáltató igazgatója a szolgáltatás biztosításának megkezdése előtt, valamint annak változása esetén írásban értesíti az ellátottat, illetve törvényes képviselőjét.

A szolgáltatás térítési díját előre, a szolgáltatást megelőző hónapban kell megfizetni a Humán Szolgáltató Dózsa György út 70. szám alatti telephelyén, személyesen, pénztári nyitvatartási időben. A készpénzes fizetési mód mellett lehetőség van bankkártyával, illetve átutalással is rendezni a térítési díj összegét. A szolgáltatást igénybe vevőnek lehetősége van még arra is, hogy a térítési díjat – nyugta ellenében – saját lakásán, a gondozónő vagy az Étkeztetési csoport munkatársa felé rendezze.

A személyi térítési díj összege önkormányzati intézmény esetén a fenntartó rendeletében foglaltak szerint, egyéb esetben – egyéni kérelemre - a fenntartó döntése alapján csökkenthető, illetve elengedhető, ha a kötelezett jövedelmi és vagyoni viszonyai ezt indokolttá teszik.

A személyi térítési díj pontos összegéről külön értesítő kerül átadásra.

**Nyilatkozat:**

Amennyiben családon belül több étel házhozszállítása történik, családtagom ……………………………………. nevére kérem számlázni az étel házhozszállításának díját.

1. **Az ellátás megszűnésének, megszüntetésének módja**

Az intézményi jogviszony megszűnik:

* az ellátott, illetve törvényes képviselőjének kérelmére, közös megegyezéssel, megegyezés szerinti időpontban*,*
* a megállapodásban feltüntetett határozott idő lejártával,
* az ellátott intézményben történő elhelyezésével, vagy halálával,
* az intézmény jogutód nélküli megszűnésével,
* ha az ellátott a szolgáltatást 30 napon túl nem veszi igénybe és erről írásban vagy szóban nem tájékoztatta az intézményt,
* aki a személyi térítési díj hátralékát nem rendezi.

Az intézmény az alábbi indokkal szüntetheti meg a szolgáltatást:

* ha az ellátott súlyosan megsérti a házirendet,
* ha a jogosultság jogszabályi feltételei nem állnak fenn,
* ha az ellátottnak két havi térítési díj hátraléka keletkezik.

Az intézményi jogviszony megszűnése (megszüntetése) esetén a felek egymással elszámolnak, ami kiterjed:

* a fizetendő személyi térítési díjakra, ezek esetleges hátralékaira, túlfizetésre,
* az intézmény tárgyi eszközeiben szándékosan okozott károkra.

A felmondási idő: 15 nap.

Ha az ellátás megszüntetésével a jogosult, illetve törvényes képviselője nem ért egyet, az erre vonatkozó értesítés kézhezvételétől számított 8 napon belül panasszal fordulhat az intézmény fenntartójához, ezt követően a fenntartó döntésének felülvizsgálata - a döntés kézhezvételétől számított harminc napon belül - a bíróságtól kérhető.

1. **Az ellátottak jogai, érdekvédelme, panaszjog gyakorlása**

Az ellátottnak joga van szociális helyzetére, egészségi és mentális állapotára tekintettel a szolgáltatás által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére. A szolgáltatás biztosítása során az egyenlő bánásmód elvét meg kell tartani. A szolgáltatás az általa biztosított ellátást oly módon végzi, hogy figyelemmel legyen az ellátást igénybe vevőket megillető alkotmányos jogok maradéktalan és teljes körű tiszteletben tartására, különös figyelemmel:

* az élethez, emberi méltósághoz,
* a testi épséghez,
* a testi-lelki egészséghez való jogra.

Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.

Az ellátott, a törvényes képviselő, a hozzátartozó, valamint az ellátott jogait és érdekeit képviselő társadalmi szervezet panasszal élhet a szolgáltatás szakmai vezetőjénél, az intézmény vezetőjénél, az ellátottjogi képviselőnél, ha az őt megillető jogok gyakorlásával kapcsolatban vagy az ellátás körülményeit érintően kifogása van vagy sérelem éri.

Az ellátott, a törvényes képviselő, az ellátást igénybe vevő írásban a szolgáltatás szakmai tevékenységével kapcsolatos észrevételeivel a Humán Szolgáltató igazgatójához, illetve az intézmény szakmai felügyeletét végző Budapest Főváros VII. kerület Erzsébetvárosi Polgármesteri Hivatal Humánszolgáltató Irodájához (1073 Budapest Garay u. 5.) fordulhat.

**6.1 Az ellátottjogi képviselő**

Az ellátottjogi képviselő segítséget nyújt a szolgáltatást igénybe vevőnek a jogai gyakorlásában.

Az ellátottjogi képviselő az ellátást nyújtó intézménytől független, működését az Integrált Jogvédelmi Szolgálat keretein belül végzi. A szolgáltatást nyújtó az ellátottakat tájékoztatja az ellátottjogi képviselő által nyújtható segítségadás lehetőségéről, az ellátottjogi képviselő elérhetőségéről, fogadóórájának időpontjáról.

Az ellátottjogi képviselő neve, elérhetősége az intézmény telephelyeinek faliújságjain megtalálható.

1. **Személyes adatok kezelése**

A szolgáltatást nyújtó az ellátott adatait a Szt. és a 2011. évi CXII. az információs önrendelkezési jogról és az információszabadságról szóló törvény rendelkezései alapján tartja nyilván. Az adatokat a személyes adatok védelméről és a közérdekű adatok nyilvánosságáról szóló 1992. évi LXIII. törvény előírásainak megfelelően titkosan kezeli.

Az ellátott/törvényes képviselője tudomásul veszi a Humán Szolgáltató nyilvántartási, és egyéb jogszabályokban meghatározott szakmai dokumentációs kötelezettségét, egyúttal hozzájárul adatainak a 415/2015. (XII.23.) Korm. rendelet által meghatározott kezeléséhez.

1. **Tájékoztatás**

A szolgáltatást igénybe vevő/törvényes képviselője a megállapodás aláírásával elismeri, hogy teljeskörű tájékoztatást kapott az ellátás tartalmáról, a házirendről, a térítési díj fizetésével kapcsolatos szabályokról, az intézményben vezetett nyilvántartásokról, adatkezelésről és adatvédelemről.

Nyilatkozik, hogy a tájékoztatásban foglaltakat tudomásul veszi és tiszteletben tartja, és hogy az ellátást igénybe vevő szociális ellátásra való jogosultságának feltételeit és a természetes személyazonosító adatait érintő változásokról 15 napon belül értesíti az intézmény vezetőjét.

Továbbá nyilatkozik, hogy a jelen megállapodás megkötésével egy időben a Szt. 94/C.§-ban foglalt nyilatkozatot megtette.

1. **Egyéb rendelkezések**

Jelen megállapodásban nem szabályozott kérdésekben a Ptk. vonatkozó szabályai, továbbá a szociális igazgatásról és szociális ellátásokról szóló és azokhoz kapcsolódó vonatkozó jogszabályok rendelkezései az irányadók.

Megegyezés hiányában - a nem vagyonjogi - vitás kérdések eldöntésére felek a Pesti Központi Kerületi Bíróság illetékességét kötik ki.

Alulírott ellátott, illetve kötelezett a mai napon a megállapodás egy példányát átvettem, és a benne foglaltakat tudomásul vettem.

Alulírottak a jelen megállapodást elolvasás után, mint akaratukkal mindenben megegyezőt jóváhagyólag írják alá.

Budapest, ........... év ........................... hó ...... nap

...........................………………….. ..……………………………………

ellátott/törvényes képviselő szakmai vezető

……………..…………………….

igazgató

Kapják:

1. Ellátott vagy törvényes képviselője

2. Humán Szolgáltató alapszolgáltatást nyújtó szakmai vezetője