Klaudió Civil Központ

**HÁZIREND**

 1. A Klaudió Civil Központ (továbbiakban: Központ) ingyenes használatára jogosult az a bíróság által bejegyzett civil szervezet, aki

- szerepel az erzsébetvárosi civil szervezetek nyilvántartásában, vagy

- nem szerepel az az erzsébetvárosi civil szervezetek nyilvántartásában, de a Központban tartandó programja szorosan a kerülethez kapcsolódik, vagy a kerületi lakosság számára nyújt szabadidős elfoglaltságot.

A Központ az előre jelzett programok, foglalkozások céljára lefoglalt időpontban helyiségeivel és eszközeivel Erzsébetváros közművelődési civil szervezeteinek művelődési, társasági igényeinek kielégítése céljából rendelkezésre áll.

2. A Központot – a zártkörű rendezvények kivételével – hivatalos nyitvatartási időben minden érdeklődő látogathatja. A belépődíjas rendezvények látogatásának, ill. a térítéses szolgáltatások igénybevételének előfeltétele a jegyvásárlás, ill. a megjelölt összegek befizetése. A kerületi lakosok a belépődíjas rendezvényekre 30 %-os kedvezménnyel válthatnak jegyet. A Központ fenntartja magának a jogot, hogy amennyiben a hivatalos befogadó képességét eléri a rendezvények látogatóinak a száma, akkor a házat megteltnek minősítse. Zártkörű rendezvényt megzavarni nem szabad!

3. A Központban minden látogatónak - a közösségi és társas élet szabályainak megfelelően - kulturált magatartást kell tanúsítania. A Központ területén csak kulturált öltözékben, alkalomhoz illő, rendes és tiszta ruhában lehet tartózkodni.

4. A Központ egész területén tilos a dohányzás és a tudatmódosító szerek használata.

5. Az épületbe ütő-, szúró-, vágóeszközt, pirotechnikai eszközt, robbanékony, mérgező vagy gyúlékony anyagot tartalmazó tárgyat, továbbá fegyvernek minősülő tárgyat vagy bármely, mások testi épségét veszélyeztető tárgyat bevinni szigorúan tilos.

6. Az épület helyiségeinek és berendezésének védelme, felszereléseinek szakszerű, rendeltetésszerű és anyagi felelősséggel történő használata, a tisztaság és a rend megóvása minden látogatónak, dolgozónak, bérlőnek érdeke és kötelessége. A Központot használó civil szervezet köteles a helyiséget rendezetten, tiszta állapotban, az általa hozott ingóságokat elszállítva vagy a raktárhelyiségbe elhelyezve elhagyni. Az épület helyiségeiben, berendezéseiben, felszereléseiben okozott anyagi károkat a károkozó köteles a Központ működtetője felé haladéktalanul jelezni és az okozott kárt megtéríteni!

7. Mindenki köteles saját és mások testi épségére vigyázni. A foglalkozások ideje alatt a gyermek és ifjúsági csoportok tagjainak testi épségéért a mindenkori csoportvezető tartozik felelősséggel (anyagi, erkölcsi), felnőtt csoport esetében mindenki saját felelősségére vehet részt a foglalkozásokon.

8. A Központ egész területén, a programok, rendezvények során a résztvevőkről fénykép és/vagy videó felvétel készülhet, mely esetlegesen a Központ későbbi kommunikációs anyagain, internetes oldalán felhasználásra kerülhet. A felhasználás a Polgári Törvénykönyvről szóló 2013. évi V. törvény 2:48.§ (2) bekezdése alapján történik.  A felvétellel kapcsolatban az érintett nem élhet követeléssel a felvétel készítőivel, illetve annak jogos felhasználójával szemben.

9. A Központ működtetője köteles a házirendet a látogatókkal, bérlőkkel és a dolgozókkal betartatni, súlyos rendbontás esetén a hivatalos szervek eljárását kérni! A házirendet be nem tartók az épület elhagyására felszólíthatók, illetve annak látogatásától eltilthatók!

Budapest, 202\_\_. \_\_\_\_\_\_\_\_\_\_\_\_\_\_\_\_\_\_\_.\_\_\_\_\_.

Epicentrum Egyesület Budapest Főváros VII. kerület

Erzsébetváros Önkormányzata

A Házirendet Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága….. /2024. (I.22.) határozatával hagyta jóvá 2024. január 22. napján.