|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. január 22 - ei rendkívüli**

**ülésére**

|  |  |
| --- | --- |
| **Tárgy:** | Javaslat a Klaudió Civil Központ házirendjének és az igénybevételére vonatkozó szabályok elfogadására |

**Készítette:**

Fehérvári Anita

művelődési és sport referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A 1072 Budapest, Nagy Diófa u. 34. szám alatt 2022. októberében kialakított Klaudió Civil Központ működtetésére a Képviselő-testület pályázat útján választja ki azt a civil szervezetet, amely a központ működtetését ellátja.

A működtetés keretében biztosítani kell a közösségi tér ingyenes használatát a kerületben tevékenykedő civil szervezetek számára, ezen túlmenően a működtető feladata többek között a civil szervezetek igényei alapján ingyenes könyvelési, pályázatírási, jogi, kommunikációs, szervezetfejlesztési és egyéb tematikájú képzések megszervezése, a lakosság számára szabadidős programok, szolgáltatások biztosítása, információs tevékenység ellátása.

A civil központ 2023. október 14-től történő működtetésére kiírt pályázaton a Képviselő-testület 289/2023. (IX.20.) határozata (előterjesztés 1. sz. melléklete) alapján az Epicentrum Egyesület által benyújtott pályázatot nyilvánította nyertes pályázatnak, amelyet az Erzsébetvárosi Civilek Szövetségével – mint együttműködő partnerrel – közösen nyújtott be.

A működtetésre vonatkozó együttműködési megállapodás (előterjesztés 2. sz. melléklete) III. 8. g) pontja értelmében

*„g) az Egyesület jogosult a közösségi tér használatára vonatkozóan meghatározni az igénybevétel feltételeit, valamint a házirendet. Ezen dokumentumokat az Önkormányzat jóváhagyását követően közzé kell tenni (kerületi civil információs honlap, közösségi tér), betartásuk mindenki számára kötelező.”*

Az Egyesület elkészítette a házirendet, valamint a közösségi tér rendezett használatához szükséges ingyenes használatbavételi szerződés és terembérleti szerződés mintadokumentumait. (határozati javaslat 1-3. számú melléklete)

A Képviselő-testület munkájának tehermentesítése érdekében a házirend jóváhagyására vonatkozó hatáskört a Képviselő-testület 352/2023. (XI.15.) határozatával átruházta a Művelődési, Kulturális és Szociális Bizottságra. (előterjesztés 3. számú melléklete)

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2024. (I.22.) határozata a Klaudió Civil Központ házirendjének és igénybevételére vonatkozó szabályok elfogadásáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy elfogadja a Klaudió Civil Központ (1072 Budapest, Nagy Diófa u. 34.) működtetésével összefüggően a közösségi tér igénybevételére vonatkozó feltételeket biztosító dokumentumokat és a házirendet a határozati javaslat 1-3. számú melléklete szerint.

**Felelős**: Niedermüller Péter polgármester

**Határidő**: azonnal

Budapest, 2024. január 10.

Szücs Balázs

alpolgármester

**Melléklet**:

Előterjesztés melléklete:

1. melléklet: 289/2023. (IX.20.) képviselő- testületi határozat
2. melléklet: Együttműködési megállapodás
3. melléklet: 352/2023. (XI.15.) képviselő- testületi határozat

Határozati javaslat melléklete:

1. melléklet: Házirend

2. melléklet: Használatba vételi szerződés minta

3. melléklet: Terembérleti szerződés minta