|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám: Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2024. január 22 - ei rendkívüli

ülésére

|  |  |
| --- | --- |
| **Tárgy:** | Döntés a 2024. évi balatonmáriafürdői nyári tábori pályázati felhívásról |

**Készítette:**

Prógli Katalin

kulturális referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának Képviselő-testülete a 2024. évi átmeneti gazdálkodás szabályairól szóló 35/2023. (XII.06) önkormányzati rendelet 4. § (1) bekezdése alapján **12.000.000,- Ft** összeget biztosított az önkormányzati üdülőben megvalósítandó táboroztatási pályázatok forrására. Az 4. § (2) bekezdése alapján a keretösszeg felhasználására a Művelődési, Szociális és Kulturális Bizottság jogosult.

Fentiek alapján javaslom, hogy a rendeletben biztosított támogatási keret felhasználására a határozati javaslat 1. számú melléklete szerinti tartalommal pályázati felhívás kerüljön közzétételre a korábbi évekhez hasonló feltételek mellett.

A pályázati kiírás tartalmi követelményeit az államháztartásról szóló törvény végrehajtásáról szóló 368/2011. (XII.31.) Korm. rendelet 66. § (2) bekezdése rögzíti, ezeket az igénylő által benyújtott pályázatnak a kiírásban közölt formában elkészítve tartalmaznia kell.

A pályázati felhívás alapján pályázatot a felhívás mellékletét képező pályázati adatlapon lehet benyújtani (határozati javaslat 2-3. számú melléklete).

A nyári tábori programok megvalósítására az idei évben is csak a balatonmáriafürdői üdülő területén lesz lehetőség.

A balatonmáriafürdői üdülő jelenleg érvényben lévő üdülési díjait a Képviselő-testület 38/2017. (II.15.) határozata tartalmazza, amely a pályázati kiírás mellékletét képezi. A díj kizárólag a szállás díját foglalja magában, az étkezést a táborozóknak egyénileg kell megoldaniuk.

A balatonmáriafürdői üdülés során a helyi önkormányzati rendeletnek megfelelően idegenforgalmi adót is kell fizetnie az ott üdülő személyeknek, adómentességre csak a 18. életévét be nem töltött magánszemély jogosult.

Kérem a tisztelt Művelődési, Kulturális és Szociális Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának ….. /2024. (I.22.) határozata a 2024. évi nyári tábori pályázat kiírásáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. Pályázati felhívást tesz közzé 2024. évben a balatonmáriafürdői önkormányzati üdülő igénybevételére az önkormányzati fenntartásban és működtetésben lévő óvodák, a kerületi, állami fenntartásban és működtetésben lévő iskolák alapítványai, továbbá az önkormányzati fenntartású szociális és gyermekjóléti intézmény nyári tábori programjainak megvalósítására a határozat 1-3. melléklete szerinti tartalommal.

2. A pályázati felhívás közzétételéről a Polgármesteri Hivatal Humánszolgáltató Irodája gondoskodik.

**Felelős:** Veres Zoltán elnök

**Határidő:** 2024. január 31.

Budapest, 2024. január 11.

Gyuris Gabriella

Humánszolgáltató Iroda vezetője

Határozati javaslat mellékletei:

1. melléklet: Pályázati felhívás

2. melléklet: Pályázati adatlap óvodák, szociális intézmények részére

3. mellékelt: Pályázati adatlap kerületi iskolák alapítványai részére