**TEREMBÉRLETI SZERZŐDÉS**

amely létrejött

egyrészről

EPICENTRUM EGYESÜLET

székhely: 1078. Budapest, Nefelejcs utca 65. 3. em. 2.

nyilvántartási szám: 01-02-0017920

adószám: 19345701-1-42

képviselő: Fogarasi Gergely

kapcsolattartó: Bíró Dénes

mint bérbeadó (továbbiakban: **Bérbeadó**)

másrészről

név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

képviselő: \_\_\_\_\_\_\_\_\_\_\_\_\_\_\_\_\_\_\_\_\_

adószám: \_\_\_\_\_\_\_\_\_\_\_\_\_\_\_\_\_\_\_\_\_\_

számlavezető pénzintézet: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

számlaszám:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mint bérlő (továbbiakban: **Bérlő**)

(együttesen: a Felek) között alulírott helyen és időben az alábbi feltételek szerint:

1. Bérlet tárgya: A 1072 Budapest, Nagydiófa utca 34. szám alatt található Klaudió Civil Központ földszinti terem használata.
2. Bérlet időpontja és pontos időtartama: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Bérleti díj és megfizetése: minden megkezdett óra után 18.000 Ft, azaz tizennyolcezer forint, illetve két és fél órára mindösszesen fizetendő 50.000,-Ft, azaz ötvenezer forint (tárgyi adómentes szolgáltatás). A bérleti díjat Bérlő legkésőbb a rendezvény/bérlet időtartamának megkezdésig köteles megfizetni számla ellenében átutalással a Bérbeadó által vezetett számlára.

A Felek kölcsönösen befogadják egymás elektronikus számláit.

1. A Bérlő a Bérleményt megtekintette és Bérbeadó a Felek által ismert állapotában, illetve berendezésekkel, felszerelésekkel együtt bocsátja a Bérlő rendelkezésére.
2. A Bérlő a bérleményt kizárólag a Bérbeadóval előzetesen leegyeztetett \_\_\_\_\_\_\_\_\_\_\_\_\_\_\_\_\_\_\_\_\_\_\_\_ program megtartására használhatja.
3. A Bérlő felel a bérlemény rendeltetésellenes használatából eredő kárért. A Bérlő munkavállalói, megbízottjai, vendégei és a bérleményben a bérlet időtartama alatt tartózkodó más személyek magatartásáért, mint a sajátjáért felel.
4. A Bérlő tudomásul veszi és elfogadja a Klaudió Civil Központ házirendjét, és a program időtartama alatt felel annak betartatásáért. A Bérlő kötelezi magát a létesítmény működési rendjének betartására (beleértve az anyagi- és kárfelelősséget).
5. A Bérlő felel minden olyan - a bérleményben, illetve a bérleményhez tartozó berendezési, felszerelési és kiállítási tárgyakban keletkezett - kárért, amely az adott program során rendeltetésellenes használat következménye.
6. A Bérlő köteles a bérlemény, és a bérleményhez tartozó berendezési, felszerelési és kiállított tárgyak állagát, rendeltetésszerű használatra alkalmas voltát óvni, a helységeket köteles tiszta állapotban a bérbeadónak visszaadni.
7. A Bérbeadó követelheti a rendeltetésellenes használat megszüntetését, továbbá az ilyen használatból eredő kárának megtérítését.
8. A rendezvény esetén a vonatkozó tűzvédelmi előírások betartásáért – különösen a teremben maximálisan tartózkodható személyek számát tekintve (max. 50 fő) - a rendezvény lebonyolításáért megbízott személy a felelős. A bérlő tudomásul veszi, hogy a Klaudió Civil Központ termének befogadóképessége szigorúan 50 fő.
9. Bérlő felelősséget vállal azért, hogy a bérleményben tartózkodó munkavállalói, megbízottjai és vendégei a bérbeadóval vagy más bérlőkkel szemben nem tanúsítanak kirívóan közösségellenes magatartást.
10. A bérleti szerződés a bérlet időtartamának leteltével megszűnik. A bérlet megszűnésekor a Bérlő köteles a bérleményt általa hozott ingóságaitól kiüríteni és elhagyni, továbbá a bérleményt valamint a berendezési és felszerelési tárgyakat rendeltetésszerű használatra alkalmas állapotban a bérbeadó részére – külön felszólítás nélkül – átadni.
11. Amennyiben a termet a Bérlő a megrendelt időnél jelentősen tovább veszi igénybe, a használatbavétel többletideje is kiszámlázásra kerül.

Bérlő kijelenti, hogy az államháztartásról szóló 2011. évi CXCV. törvény (Áht.) 41. § (6) bekezdésében foglalt feltételeknek megfelel, a nemzeti vagyonról szóló 2011. évi CXCVI. törvény 3. § (1) bekezdés 1.b) pontja szerinti átlátható szervezetnek minősül.

A szerződő felek jelen okiratot elolvasták, közösen értelmezték, és mint akaratukkal mindenben megegyezőt jóváhagyólag aláírták.

Ezen szerződés kettő, egymással mindenben megegyező példányban készül, melyből egy példány a Bérlőé, egy példány a Bérbeadóé.

Kelt Budapesten, \_\_\_\_\_\_\_\_\_\_\_\_\_\_\_\_\_\_\_\_\_.

…………………………………………. …………………………………….

**Epicentrum Egyesület**

**Bérbeadó**  **Bérlő**